BH พุ่งพรวดกว่า 5% รับข่าวดี FTSE ปรับจาก small ขึ้นสู่ mid index มีผล 18 ก.ย.
BH พุ่งพรวดกว่า 5% รับข่าวดี FTSE ปรับจาก small ขึ้นสู่ mid index มีผล 18 ก.ย.โดย ณ เวลา 10.59 น.อยู่ที่ 251 บาท บวก 13.00 บาท หรือ 5.46% มูลค่าการซื้อขาย 288.38 ล้านบาท
3 ก.ย. 2558

ผู้สื่อข่าวรายงานว่า ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ณ เวลา 10.59 น.อยู่ที่ 251 บาท บวก 13.00 บาท หรือ 5.46% มูลค่าการซื้อขาย 288.38 ล้านบาท  โดยเปิดตลาดที่ 245 บาท ต่ำสุดที่ 245 บาท สูงสุดที่ 254 บาท
บล.ทิสโก้ ระบุในบทวิเคราะห์ว่า หุ้นเทรดดิ้งสั้น FTSE ประกาศปรับหุ้นเข้า-ออกคำนวณดัชนีรอบนี้ มีผล 18 ก.ย. และหุ้น บมจ.โรงพยาบาลบำรุงราษฎร์(BH) เป็นตัวหนึ่งที่เข้า โดยปรับจาก small ขึ้นสู่ mid index และอยู่ใน all index ด้วย
บล.กสิกรไทย ระบุในบทวิเคราะห์แนะ”ซื้อ”หุ้น BH ปรับราคาเป้าหมายของ BH ขึ้นเป็น 250 บาท จาก 215 บาท เนื่องจากรวมแผนการลงทุนขยายกิจการที่สุขุมวิทซอย 1 ซึ่งคาดจะเปิดปี 2018 ชอบแผนการลงทุนดังกล่าวเนื่องจากจะช่วยให้อาคารหลัก (ซอยนานา) มีพื้นที่รองรับกลุ่มผู้ป่วยโรคที่มีค่ารักษาต่อหัวสูง (high-intensity) มากขึ้น และจะยกระดับ EBITDA margin ในระยะยาวได้ ซึ่งจะทำให้กำไรเฉลี่ย 8 ปี ในระยะยาวของบริษัทจะเติบโตปีละ 18% ต่อปีจากเดิม 12% ต่อปี